钦定古今图书集成/明伦汇编/氏族典/第452卷 > 范运吉
## 钦定古今图书集成/明伦汇编/氏族典/第452卷 > 范运吉

按《名山藏本行记》：“运吉，蒙化人。父寅，自称葫芦山人，
补弟子员，有声。当贡矣。有持短谮于提学，提学黜之，
山人愤，遂弃妻子，游楚蜀闲不返。运吉领嘉靖己酉
乡荐，与一子一仆，徒步迹父。会其从父为京山教谕，
运吉往见之。居顷将东，访父于黄鹤、岳阳二楼闲，适
其从父以职事入承天。承人陈生者，方外士也，为言”
山人之事极悉。盖山人初经承舍于陈者，旬馀别去，
登武当剪发，习静于榔梅树底。后陈以礼神至其地，
犹见之。比再往讯之，则卒矣，槁葬于树侧。运吉闻言
大恸，走承，遂与陈偕发细踪之，至其处，启遗骨，运吉
镵肤血沥之殊渗，于是负父骨归葬于蒙化。